Hoof, voorsitter van Necsa glo stil-stil weg | Netwerk24
Deur Nellie Brand 07 Desember 2018 06:58
Kernenergiekorpoarasie van Suid-Afrika (Necsa) waar die NTP-vervaardigingseenheid gevestig is wat radioaktiewe isotope vir mediese gebruik vervaardig.
Die uitvoerende hoof en die voorsitter van die Kernenergiekorporasie van Suid-Afrika (Necsa) is glo stil-stil uit hul poste verwyder.
Gwen Ngwenya, beleidshoof van die DA en lid van die parlement se staande komitee oor finansies, het in ’n verklaring gesê dit het onder hul aandag gekom dat Jeff Radebe, minister van energie, vir Phumzile Tshelane, uitvoerende hoof, en dr. Kelvin Kemm, voorsitter, na bewering uit hul poste verwyder het.
Sy gaan aan hom skryf om te bevestig of dit die geval is en om redes daarvoor te vra.
Intussen het Radebe bekend gemaak hy hou Vrydag om 12:00 ’n nuuskonferensie oor die verwikkelingie by Necsa.
Netwerk24 het Dinsdag berig Kemm en Tshelane ontken hulle het met regstappe begin om te keer dat Radebe hulle en ander direkteure uit hul poste verwyder.
Die korporasie se mandaat is om navorsing oor atoomenergie en kernbestraling te bevorder.
Sy erken daar was talle probleme met swak bestuur, “maar Suid-Afrikaners moet weet op grond waarvan die mense uit die poste verwyder is”.
Volgens haar moet spesifiek uitgevind word of ’n buitelandse onderneming betrokke is by ’n transaksie wat
NTP Radioisotopes SOC Bpk. betrek. Dít is ’n filiaal van die Necsa en wat sy hoofkantoor by Pelindaba naby Pretoria het. Vrae sal gevra word oor wie daarby kan baat vind.
Meer oor: Aek | Atoomenergiekorporasie | Phumzile Tshelane | Kelvin Kemm | Kernkrag
Kernmedikasie gou weer vervaardig